bombman/thwiki-2026-super-clean-5k huggingface dataset:
เทศบาลตำบลเจดีย์แม่ครัว ครอบคลุมพื้นที่ทั้งตำบลของตำบลแม่แฝกใหม่ อำเภอสันทราย จังหวัดเชียงใหม่ เดิมมีเพียง 12 หมู่บ้าน ต่อมาได้มีพระราชบัญญัติเปลี่ยนแปลงฐานะเป็นเทศบาล ยกฐานะเป็นเทศบาลตำบลเจดีย์แม่ครัว เทศบาลให้ความดูแล 14 หมู่บ้าน ซึ่งมีพื้นที่ประมาณ 58 ตารางกิโลเมตร ประวัติ เทศบาลตำบลเจดีย์แม่ครัว เป็นที่ราบเชิงเขา แบ่งเป็น พื้นที่ สามารถใช้เพาะปลูกทำการเกษตรกรรมได้ และมีพื้นที่ป่าสงวนซึ่งยังคงมีสภาพป่าที่สมบูรณ์ ก่อนนั้นสำนักงานที่ทำการเทศบาล ตั้งอยู่ติดถนนสายเชียงใหม่-พร้าว ประมาณหลักกิโลเมตร ที่ 19 จากตัวเมืองเชียงใหม่ ต่อมาไม่นาน ปีงบประมาณ พ.ศ .2551 ได้ก่อสร้างที่ทำการแห่งใหม่ที่หลักกิโลเมตรที่ 22 มีบริเวณพื้นที่ประมาณ 14 ไร่ ภูมิศาสตร์ ตำบลเจดีย์แม่ครัวมีลักษณะพื้นที่ในเขตการปกครอง 14 หมู่บ้าน พื้นที่ของตำบลมีแม่น้ำลำคลองล้อมรอบและมีคลองซอยระบบคลองชลประทาน สำหรับนำน้ำไปหล่อเลี้ยงพื้นที่ทางการเกษตร อาณาเขตติดต่อ ทิศเหนือ ติดต่อกับชุมชน ตำบลแม่แฝก ทิศใต้ ติดต่อกับชุมชน ตำบลหนองหาร ทิศตะวันออก ติดต่อกับเขตป่าสงวน อำเภอดอยสะเก็ด ทิศตะวันตก ติดต่อกับแม่น้ำปิง อำเภอแม่ริม จำนวนหมู่บ้าน มีจำนวนหมู่บ้าน 14 หมู่บ้าน ดังนี้ 1. 8. บ้านห้วยบงใน 2. 9. บ้านกลางพัฒนา 3. 10. บ้านแพะแม่แฝกใหม่ 4. 11. บ้านเจดีย์พัฒนา 5. 12. บ้านป่าป๋อ 6. 13. บ้านพระธาตุเจดีย์ 7. 14. บ้านเจดีย์เจริญ อ้างอิง ข้อมูลเทศบาลตำบลเจดีย์แม่ครัว จังหวัดเชียงใหม่ เจดีย์แม่ครัว เจดีย์แม่ครัว
ฟุตบอลโลก เป็นการแข่งขันฟุตบอลระหว่างประเทศโดยมีชุดทีมชาติชายร่วมเข้าแข่งในกลุ่มสมาชิกสหพันธ์ฟุตบอลระหว่างประเทศ (ฟีฟ่า) การแข่งขันจัดขึ้นทุก ๆ 4 ปี เริ่มครั้งแรกในปี ค.ศ. 1930 ใน ฟุตบอลโลก 1930 ยกเว้นในปี ค.ศ. 1942 และ 1946 ที่งดเว้นไปในช่วงสงครามโลกครั้งที่สอง ทีมชนะเลิศการแข่งขันครั้งล่าสุดคือทีมชาติสเปน ที่ชนะในการแข่งขัน ฟุตบอลโลก 2010 และจะเข้ารักษาแชมป์ เข้าสู่รอบสุดท้าย ในการแข่งขันครั้งต่อไป ที่จะจัดขึ้นในประเทศบราซิล รูปแบบการแข่งขันในปัจจุบัน การแข่งขันประกอบด้วย 32 ทีม เพื่อเข้าร่วมแข่งขันในสถานที่จัดงานของประเทศเจ้าภาพ ซึ่งจะจัดขึ้นประมาณ 1 เดือน การแข่งขัน 32 ทีมสุดท้ายนี้เรียกว่า การแข่งขันฟุตบอลโลกรอบสุดท้าย ส่วนในรอบคัดเลือกที่แข่งขันก่อนหน้านั้น ในปัจจุบันจะต้องใช้เวลาร่วม 3 ปี เพื่อตัดสินว่าทีมใดที่จะร่วมเข้าแข่งกับทีมประเทศเจ้าภาพ การแข่งขันฟุตบอลโลกถือเป็นการแข่งขันกีฬาที่มีผู้ชมมากที่สุดในโลก มีผู้ชมราว 715.1 ล้านคนในการแข่งขันนัดตัดสินการแข่งขันฟุตบอลโลก 2006 ที่จัดขึ้นที่ประเทศเยอรมนี (อ่านต่อ...) บทความคัดสรรก่อนหน้านี้: นิกกีและเปาลู – ปฏิบัติการเท็งโง – เซลีน ดิออน ที่เก็บถาวร – บทความคัดสรรอื่น ๆ
จังหวัดเชียงตุง เป็นจังหวัดหนึ่งของรัฐฉานในประเทศพม่า แบ่งการปกครองออกเป็น 5 อำเภอ เขตการปกครอง จังหวัดเชียงตุง แบ่งการปกครองออกเป็น 5 อำเภอ ได้แก่ อำเภอเชียงตุง (Kengtung Township) — เป็นที่ตั้งของเมืองเชียงตุง ซึ่งเป็นศูนย์กลางการบริหาร เศรษฐกิจ และเป็นอำเภอที่มีประชากรมากที่สุดของจังหวัด อำเภอเมืองขาก (Mong Khet Township) อำเภอเมืองยาง (/Mong Yang Township) — พื้นที่ส่วนหนึ่งของอำเภอเมืองยาง คือในเขตพื้นที่ของเมืองป๊อก (မိုင်းပေါက်မြို့/Mong Pawk) อยู่ภายใต้การควบคุมอย่างเบ็ดเสร็จของกองทัพรวมแห่งรัฐว้า (UWSM) และถูกกำหนดให้เป็นเขตปกครองพิเศษที่ 2 อำเภอเมืองเป็ง (Mong Ping Township) — มีการจัดแบ่งพื้นที่บางส่วนเพื่อจัดตั้งเป็นกิ่งอำเภอต่งตา อำเภอเมืองลา (Mong La Township) — อยู่ภายใต้การควบคุมอย่างเบ็ดเสร็จของกองทัพสัมพันธมิตรชาติประชาธิปไตย (NDAA) ถูกกำหนดให้เป็นเขตปกครองพิเศษที่ 4 และกำลังได้รับการพิจารณาจัดตั้งเป็นจังหวัด การแบ่งเขตอำเภอของจังหวัดเชียงตุง รัฐฉาน ประเทศเมียนมาร์ อ้างอิง เชียงตุง
วัดหนองบัว ตั้งอยู่เลขที่ 1 บ้านหนองบัว ถนนอดิเรกสาร หมู่ที่ 7 ตำบลตลิ่งชัน อำเภอเมืองสระบุรี จังหวัดสระบุรี เป็นชนิดวัดราษฎร์ สังกัดคณะสงฆ์มหานิกาย ที่ดินที่ตั้งวัดมีเนื้อที่ 6 ไร่ 3 งาน 49.60 ตารางวา โฉนดที่ดินเลขที่ 421759, น.ส. 3 เลขที่ 4226, น.ส. 3 ก. เลขที่ 21846. อาณาเขต ทิศเหนือ ติดแม่น้ำแควป่าสัก ทิศใต้ ติดกับทางสาธารณะ ทิศตะวันออก ติดกับที่ดินของนางน้อย-นายบุญ ทิศตะวันตก ติดกับที่ดินเอกชน หลายเจ้าของ ประวัติ วัดหนองบัว ตั้งเมื่อ พ.ศ 2205 เดิมวัดหนองบัวตั้งอยู่บนภูเขา เรียกกันว่าเขาหนองบัว เหตุที่เรียกเช่นนั้นเพราะในพื้นที่นั้นมีสระบัวอยู่เป็นจำนวนมาก จึงเรียกกันว่าหนองบัว และต่อมาได้ย้ายเสนาสนะ มาสร้างอยู่บนพื้นที่ราบริมแม่น้ำป่าสัก ที่เป็นพื้นที่ตั้งวัดในปัจจุบัน สาเหตุที่ย้ายที่ตั้งวัดก็คือ การเดินทางไปทำบุญของชาวบ้านเดินทางไปทำบุญลำบาก และประกอบกับที่ตั้งวัดในปัจจุบันนั้นอยู่ใกล้ชุมชนทำให้ชาวบ้านมาทำบุญได้สะดวกยิ่งขึ้น วัดหนองบัว ได้รับพระราชทานวิสุงคามสีมา เมื่อ วันที่ 8 สิงหาคม พ.ศ. 2532 เขตวิสุงคามสีมา กว้าง 20 เมตร ยาว 30 เมตร ศาสนวัตถุ พระประธานในอุโบสถ พุทธลักษณะ เป็นพระพุทธรูป ปางประทานพร ขนาดพระเพลากว้าง 48 นิ้ว สูง - นิ้ว สร้างเมื่อ พ.ศ. 2531 เสนาสนะ อุโบสถหลังเก่า สร้างเมื่อ พ.ศ. 2210 กว้าง 6 เมตร ยาว 12.50 เมตร. เป็นโบสถ์แบบมหาอุด คือมีประตูหน้าประตูเดียว ได้รับพระราชทานวิสุงคามสีมาในราวปี พ.ศ. 2215 อุโบสถ ขนาดกว้าง - เมตร ยาว - เมตร สร้างเมื่อ พ.ศ. 2529 ได้รับพระราชทานวิสุงคามสีมา เมื่อ วันที่ 8 สิงหาคม พ.ศ. 2532 เขตวิสุงคามสีมา กว้าง 20 เมตร ยาว 30 เมตร ศาลาการเปรียญ กว้าง 12.50 เมตร ยาว 19.50 เมตรสร้างเมื่อ พ.ศ. 2483 ลักษณะเป็นอาคารคอนกรีตเสริมเหล็ก ทรงไทย 2 ชั้น หอสวดมนต์ กว้าง 8.50 เมตร ยาว 12.50 เมตร สร้างเมื่อ พ.ศ. 2490 เป็นคารไม้ กุฏิสงฆ์ จำนวน 4 หลัง เป็นอาคารไม้ 2 หลัง ครึ่งตึกครึ่งไม้ 2 หลัง วิหาร กว้าง 6 เมตร ยาว 12.50 เมตร สร้างเมื่อ พ.ศ. 2545 เป็นอาคารคอนกรีตเสริมเหล็ก ศาลาอเนกประสงค์ กว้าง 18.50 เมตร ยาว 12.50 เมตร สร้างเมื่อ พ.ศ. 2548 ศาลาบำเพ็ญกุศล 1 หลัง สร้างด้วยไม้ โรงเรียนปริยัติธรรมแผกธรรม เปิดสอนเมื่อ พ.ศ 2470 นอกจากนี้ ยังมี ฌาปนสถาน 1 หลัง หอระฆัง 1 หลัง โรงครัว 1 หลัง เรือนเก็บพัสดุ 1 หลัง และ เรือนรับรอง 1 หลัง ลำดับเจ้าอาวาส ลำดับเจ้าอาวาส ลำดับที่ รายนาม/สมณศักดิ์ เริ่มวาระ สิ้นสุดวาระ หมายเหตุ 1 พระอธิการสมบัติ ปิยธมฺโม พ.ศ. 2505 พ.ศ. 2509 2 พระจำปี วรธมฺโม พ.ศ. 2509 พ.ศ. 2510 3 พระอธิการทองดี อคฺคธมฺโม พ.ศ. 2511 พ.ศ. 2519 4 พระวิสิทธิ์ อินฺทสโร พ.ศ. 2519 พ.ศ. 2521 5 พระสมาน จันฺทาโภ พ.ศ. 2521 พ.ศ. 2523 6 พระวิสิทธิ์ อินฺทสโร พ.ศ. 2523 พ.ศ. 2524 7 เจ้าอธิการประหยัด จนฺทเสโณ พ.ศ. 2524 พ.ศ. 2525 8 พระสมาน จันฺทาโภ พ.ศ. 2528 พ.ศ. 2533 9 120pxพระอธิการสมพงษ์ ธีรปญฺโญ พ.ศ. 2543 - ปัจจุบัน อ้างอิง หนองบัว
เนปจูน เป็นรุ่นหนึ่งของไมโครซอฟท์ วินโดวส์ ซึ่งอยู่ภายใต้การพัฒนาในปี พ.ศ. 2542 (ค.ศ. 1999) โดยใช้พื้นฐานของวินโดวส์ 2000 ซึ่งจะนำมาแทนที่ระบบปฏิบัติการเชื้อสายวินโดวส์ 9x และยังถูกวางแผนไว้ว่าจะให้เป็นวินโดวส์รุ่นแรกที่พัฒนาขึ้นโดยใช้พื้นฐานของวินโดวส์เอ็นทีที่จะวางจำหน่ายให้กับผู้ใช้ตามบ้านอีกด้วย ในวินโดวส์เนปจูนได้เพิ่มคุณลักษณะใหม่ๆบางอย่างเข้ามา เช่น ไฟร์วอลล์ ซึ่งได้ถูกรวมอยู่ในวินโดวส์เอกซ์พีอีกด้วย และยังเพิ่มหน้าจอล็อกอินเช่นเดียวกับวินโดวส์เอกซ์พี และยังประกอบด้วยส่วนติดต่อผู้ใช้ใหม่ เช่น Activity Centers เป็นต้น ต้นปี พ.ศ. 2543 (ค.ศ. 2000) ไมโครซอฟท์ร่วมกับทีมที่พัฒนาวินโดวส์เนปจูน เพื่อพัฒนาวินโดวส์โอดิสซีย์ซึ่งเป็นรุ่นอัพเกรดของวินโดวส์ 2000 สำหรับลูกค้าทางธุรกิจ ต่อมาทีมนั้นได้ทำโครงการใหม่ โดยเอาวินโดวส์เนปจูนกับวินโดวส์โอดิสซีย์มารวมเข้าด้วยกัน ใช้ชื่อรุ่นว่า วิสต์เลอร์ ซึ่งได้ถูกเปิดตัวเมื่อปลายปี พ.ศ. 2544 (ค.ศ. 2001) ในชื่อวินโดวส์เอกซ์พี ในตอนนั้นเอง ไมโครซอฟท์ก็ได้เปิดตัวระบบปฏิบัติการซึ่งถูกพัฒนาจากดอสสำหรับใช้งานทั่วไปเรียกว่า วินโดวส์มี ระหว่างการพัฒนา ได้วางแผนจะเปิดตัว service pack ห้ารุ่นด้วยกัน ใน Microsoft Anti-Trust documents แสดงให้เห็นว่าวินโดวส์เนปจูนได้มีชื่อผู้สำเร็จอีกชื่อหนึ่งว่า ไทรทัน ซึ่งเป็นการปรับปรุงขนาดเล็กด้วยการเปลี่ยนส่วนติดต่อผู้ใช้เล็กน้อย และได้วางแผนจะเปิดตัว service pack แล้ว อ้างอิง Neptune
Guylian Chocolates Guylian sea shell chocolates Guylian (ฝรั่งเศสออกเสียง: ɡiljaːn) เป็นผู้ผลิตช็อคโกแลตของชาวเบลเยียม ก่อตั้งขึ้นโดย Guy Foubert ในปี 1960 บริษัทฯ ใช้ชื่อจากการรวมชื่อจริง Foubert คือ Guy กับภรรยาของเขาที่ชื่อ Liliane จึงกลายมาเป็นชื่อ Guylian Guylain มีชื่อเสียงมากที่สุดในการผลิตช็อคโกแลตรูปเปลือกหอย โดยใช้การบรรจุที่แตกต่างกัน Guylian ได้รับการสปอนเซอร์ที่สนับสนุนหลักของโครงการม้าน้ำ ตั้งปี 1999 และในปี 2008 บริษัททำขนมล็อตเต้ (Lotte) จากเกาหลีใต้ก็ซื้อ บริษัทด้วยราคา 164 ล้านดอลล่า ประวัติ เกิดในปี 1938 ลูกชายของคนทำขนมปัง Sint-Niklaas และ Guy Foubert พัฒนาทักษะของเขาที่โรงเรียนแอนต์เวิร์ป โรงเรียนทำขนมและเค้กในเบลเยี่ยม ในระหว่างที่เขาศึกษาอยู่ที่นั้น Guy Foubert ก็ขายช็อคโกแลตทรัฟเฟิลทำมือในตลาดท้องถิ่น ช็อคโกแลต Guylian ก่อตั้งขึ้นในปี 1960 และชื่อ 'Guylian' มาจากการรวมชื่อของสามีภรรรยาคู่หนึ่ง (Guy และ Liliane) พวกเขาเริ่มต้นด้วยการผลิตที่บ้าน ผลิต พราลีน (pralines) ซึ่งเป็นถั่วที่เคลือบด้วยน้ำเชื่อมหรือคาราเมล และช็อคโกแลตทรัฟเฟิล โดยขายให้กับร้านค้าช็อคโกแลตในท้องถิ่น บันทึกสถิติโลกกินเนสส์ ใน เดือนมีนาคม ปี 2005 Guylian ได้ลงในเนสส์เวิลด์เร็กคอร์ด โดยเขาได้สร้างประติมากรรมช็อคโกแลตที่ใหญ่ที่สุดของโลกรูปไข่อีสเตอร์ในใจกลางตลาดที่ Sint-Niklaas (เบลเยี่ยม) โดย 26 คน ทำงานอย่างต่อเนื่องเป็นเวลาแปดวันในการสร้างไข่ช็อคโกแลตยักษ์ ประติมากรรมนี้มีความสูง 8.32 เมตรและกว้าง 6.39 เมตร น้ำหนักของช็อคโกแลตหนักรวม 1,950 กิโลกรัม หรือประมาณ 50,000 ช็อคโกแลตซีเชลล์บาร์ ไอคอนบริษัท ม้าน้ำ ถูกนำมาใช้เป็นไอคอนของ บริษัท และได้รับการคุ้มครองตามกฎหมายลิขสิทธิ์ทั่วโลก หางของมันม้วนรอบ ๆ ม้าน้ำตัวอื่น ๆ ทุกไอคอนของ Guylian จะมีแสตมป์ G ที่บ่งชี้ว่าเป็นผลิตภัณฑ์ที่ทำโดย Guylian ผลิตภัณฑ์ Guylian ขาย พรา-ลีน (ถั่วที่เคลือบด้วยน้ำเชื่อมหรือคาราเมล)ในกล่องของขวัญ ซึ่งช็อคโกแลตแต่ละชิ้นจะถูกห่อเอาไว้ ไม่ว่าจะเป็น ช็อคโกแลตแท่ง ช็อคโกแลตทรัฟเฟิล และ นาโพลิเทียน (napolitains) Guylian เป็นที่รู้จักกันดีจากช็อคโกแลต รูปเปลือกหอย นอกจากนี้ออริจิเนลพราลีนรสเฮเซลนัทถูกคิดค้นโดย Guy Foubert ในปี 1960 แต่ในปัจจุบันมีรสชาติอื่น ๆ ให้เลือกมากมาย
ประเทศกัมพูชา ព្រះរាជាណាចក្រកម្ពុជា ;ข้อมูลทั่วไป ประเทศกัมพูชา ประวัติศาสตร์กัมพูชา การเมืองกัมพูชา เศรษฐกิจกัมพูชา วัฒนธรรมกัมพูชา ;ประวัติศาสตร์ ราชอาณาจักรกัมพูชา (พ.ศ. 2497–2513) ประวัติศาสตร์ยุคแรกของกัมพูชา ยุคมืดของกัมพูชา กัมพูชาในอารักขาของฝรั่งเศส อินโดจีนของฝรั่งเศส การยึดครองกัมพูชาของญี่ปุ่น เขมรอิสระ สาธารณรัฐเขมร สงครามกลางเมืองกัมพูชา กัมพูชาประชาธิปไตย เขมรแดง สาธารณรัฐประชาชนกัมพูชา สภาสูงสุดแห่งชาติ องค์กรบริหารชั่วคราวแห่งสหประชาชาติในกัมพูชา กัมพูชายุคใหม่ ;รัฐบาลและการเมือง รายพระนามพระมหากษัตริย์กัมพูชา รายนามนายกรัฐมนตรีกัมพูชา รายพระนามและรายนามประมุขแห่งรัฐของกัมพูชา สมัชชาแห่งชาติกัมพูชา การเลือกตั้งในกัมพูชา รายชื่อพรรคการเมืองในประเทศกัมพูชา พรรคประชาชนกัมพูชา พรรคฟุนซินเปก พรรคสงเคราะห์ชาติ กองทัพกัมพูชา กองทัพบกกัมพูชา กองทัพเรือกัมพูชา กองทัพอากาศกัมพูชา ;เศรษฐกิจ เรียลกัมพูชา ธนาคารรอยัล ANZ ธนาคารกานาดีย็วม การสื่อสารในประเทศกัมพูชา การคมนาคมในประเทศกัมพูชา ;ภูมิศาสตร์ จังหวัดของประเทศกัมพูชา โตนเลสาบ รายชื่อแม่น้ำในประเทศกัมพูชา รายชื่อเกาะของประเทศกัมพูชา ความหลากหลายทางชีวภาพในประเทศกัมพูชา ;วัฒนธรรม ภาพยนตร์ในประเทศกัมพูชา อาหารกัมพูชา นาฏศิลป์ในประเทศกัมพูชา วรรณคดีกัมพูชา ดนตรีกัมพูชา กีฬาในประเทศกัมพูชา ประชากรศาสตร์กัมพูชา ;สัญลักษณ์ ตราแผ่นดินของกัมพูชา ธงชาติกัมพูชา ;เพลงชาติ เพลงชาติสาธารณรัฐเขมร สิบเจ็ดเมษามหาโชคชัย นครราช ประเทศกัมพูชา
ถนนลาดพร้าววังหิน เป็นถนนสายหนึ่งในพื้นที่แขวงลาดพร้าว เขตลาดพร้าว กรุงเทพมหานคร มีขนาด 4 ช่องการจราจร ไม่มีเกาะกลาง เขตถนนกว้าง 20 เมตร ระยะทางยาว 3.7 กิโลเมตร มีจุดเริ่มต้นจากถนนโชคชัย 4 ใกล้กับคลองทรงกระเทียม ไปทางทิศตะวันตก เมื่อผ่านวัดลาดพร้าวแล้ววกขึ้นไปทางทิศตะวันตกเฉียงเหนือ ตัดกับซอยลาดพร้าววังหิน 27 (ภาวนา) ที่ทางแยกวัดลาดพร้าว ไปทางทิศตะวันออกเฉียงเหนือและทิศเหนือโดยขนานไปกับแนวคลองลาดพร้าว (วังหิน) ข้ามคลองหนองบอน ตัดกับซอยลาดพร้าววังหิน 48 และซอยลาดพร้าววังหิน 61 ที่ทางแยกใกล้โรงเรียนบุญฤดี ข้ามคลองเสือน้อย ตัดกับถนนโชคชัย 4 และซอยลาดพร้าววังหิน 79 ที่ทางแยกบ่อปลา ไปสิ้นสุดที่ทางแยกวังหินซึ่งเป็นจุดตัดกับถนนเสนานิคม 1 โดยมีแนวถนนที่ตรงต่อเนื่องไปคือถนนลาดปลาเค้า ถนนลาดพร้าววังหินเดิมมีชื่อว่าซอยโชคชัย 4 ซอย 17 (วัดลาดพร้าว) และถนนสุขาภิบาล-บางกะปิ เนื่องจากในปัจจุบัน เส้นทางทั้งสองมีสภาพเป็นถนนที่มีแนวเขตและทางเท้าชัดเจน รวมทั้งมีวัดลาดพร้าวซึ่งเป็นวัดเก่าแก่ตั้งอยู่ และยังมีหมู่บ้านวังหินตั้งอยู่บริเวณที่ถนนตัดผ่านด้วย กรุงเทพมหานครจึงได้อนุมัติให้รวมเส้นทางทั้งสองเป็นถนนสายเดียวกันและตั้งชื่อว่า ถนนลาดพร้าววังหิน เมื่อปี พ.ศ. 2545 อ้างอิง ลาดพร้าววังหิน ลาดพร้าววังหิน
สำนักสงฆ์วัดบ้านอรุณพัฒนา ตั้งอยู่เลขที่ 96 หมู่ 11 บ้านอรุณพัฒนา ตำบลบ้านยาง อำเภอลำทะเมนชัย จังหวัดนครราชสีมา มีเนื้อที่ทั้งหมด 23 ไร่ 3 งาน เป็นพี้นที่ราบสูง สังกัดคณะสงฆ์มหานิกาย หมายเลขทะเบียนสำนัก 3029 - 01002 - 747 อ้างอิง ประวัติ ป้านทางเข้าวัดบ้านอรุณพัตณา เลขที่ 96 หมู่ 11 ตำบลบ้านยาง อำเภอลำทะเมนชัย จังหวัดนครราชสีมา สำนักสงฆ์วัดบ้านอรุณพัฒนา ตั้งเมื่อวันที่ 30 พฤศจิกายน 2553 เดิมชื่อสำนักสงฆ์วัดบ้านสามขา ที่เป็นที่รู้จักกันในตำบลบ้านยาง เพราะว่าชาวบ้านตำบลเขตนั้นแต่เดิมเรียกชื่อบ้านอรุณพัฒนาว่าบ้านสามขา เป็นที่มาของชื่อสำนักสงฆ์วัดบ้านสามขา แต่ชื่อวัดยังไม่แน่นนอนในรายชื่อวัดจังหวัดนครราชสีมา เป็นสำนักสงฆ์ที่อยู่ในพื้นที่เขตชุมชน เพราะพื้นที่วัดสร้างบนพื้นที่ สปก. ของชุมชนบ้านอรุฒพัฒนา ที่ช่วยกันสร้างสำนักสงฆ์ไห้เป็นวัดอย่างสมบรูณ์แบบและกำลังอยู่ในช่วงก่อสร้างอารามเพื่อไห้ครบองค์ประกรอบของการจัดตั้งไห้เป็นวัด กำลังสร้างเป็นศูนย์ปฏิบัติธรรม โดยการดำเนินการของหลวงพ่อเจ้าอาวาส ที่มุงเน้นในเรื่องปฏิบัติวิปัสสนากรรมฐาน เพื่อเป็นจุดศุนย์รวมของชาวบ้านในการสร้างจิตใจที่ดี่งามและศึกษาแสวงหาในธรรมะเพื่อสติปัญญาที่ดี่มีคุณธรรม ในการดำลงชีวิตแบบวิถีพุทธ ศาสนวัตถุ ประติมากรรม พระประธานพระพุทธรูปประจำศาลา ปางนั่งสมาธิชาวคณะบ้านอิติสุคะโต ร่วมกับ คุณวิวรรณ บุญยประทีปรัตน์, คุณแม่พราหม์ธีราพร น่วมอินทร์, คุณแม่ต้อย อินทิราพา ได้ฤกษ์งาม, คุณพี่เติ่ง ผ่องศรี มนุษยธรรม, คุณไอซ์ พิเชษฐ สภาพพงษ์พร้อมครอบครัว และคณะญาติธรรม เดินทางไปแสวงบุญถวายพระประธานปางมารวิชัย และพระสิวลี ณ วัดอรุณพัฒนา (วัดสามขา) อ.ลำทะเมนชัย จ.นครราชสีมา พระประธานพระพุทธรูปประจำศาลา ปางสมาธิ พระพุทธรูปประจำลานธรรม ปางสมาธิ พระพุทธรูปด้านหน้าวัด ปางเดินธุดงค์ อาคารเสนาสนะ ศาลากลาง ตึกชั้นเดียว 4 ห้อง ยาว 24 เมตร กว้าง 8 เมตร หอระฆัง สองชั้น สูง 12 เมตร กว้าง 2 เมตร 50 ตารางวา อาคารอเนกประสงค์ ชั้นเดียว ยาว 22 เมตร กว้าง 8 เมตร กุฏิสงฆ์ 7 หลัง ได้แก่ กุฏิปูนชั้นเดียว 3 หลัง กุฏิไม้ 4 หลัง เป็นพระประธานกลางโดมลานธรรม พระพุทธรูปด้านหน้าวัด ปางเดินธุดงค์ ด้านหน้าวัด พระพุทธรูปด้านหน้าวัด ปางเดินธุดงค์ อาณาเขต ด้วยบุญญาธิการของท่านผู้เจริญได้สร้างบารมี ได้มาอยู่ที่วัดบ้านอรุณพัฒนา จึงมีการพัฒนาเกิดขึ้นตามลำดับการ นายภูฉาย ครองไธสง มีเนื้อที่ทั้งหมด 23 ไร่ 3 งาน ทิศอุดรติดพื้นที่ป่าไม้ที่ดินของเจ๊กลือ ทิศทักษิณติดพื้นที่ป่าไม้ของเจ๊กลือ ทิศบูรพาติดพื่นที่ป่าไม้ของเจ๊กกุ่ย ทิศปัจฉิมติดพื้นที่ไร่ของครูคึก ลำดับเจ้าอาวาส พระอาจารย์ หลวงตาแสง เจ้าอาวาสรูปปัจจุบัน พระอาจารย์แสง ระเบียงภาพ อ้างอิง บ้านอรุณพัฒนา
คลองบางบำหรุ เป็นคลองสายหนึ่งในจังหวัดนนทบุรีและกรุงเทพมหานคร ในปัจจุบันมีจุดเริ่มต้นอยู่ที่คลองพระคุณแม่ (หรือคูน้ำพระคุณพ่อแม่) ตรงแนวแบ่งเขตระหว่างตำบลบางกรวยกับตำบลวัดชลอ อำเภอบางกรวย จังหวัดนนทบุรี ไหลไปทางทิศใต้ ลอดผ่านทางรถไฟสายใต้เข้าท้องที่แขวงบางพลัด เขตบางพลัด กรุงเทพมหานคร จากนั้นวกไปทางทิศตะวันตกเฉียงใต้ ลอดผ่านถนนสิรินธรเข้าท้องที่แขวงบางบำหรุ และลอดผ่านถนนบรมราชชนนีเข้าท้องที่แขวงอรุณอมรินทร์ เขตบางกอกน้อย ก่อนไหลไปลงคลองบางกอกน้อยฝั่งซ้าย ปากคลองเป็นที่ตั้งของวัดนายโรง คลองมีความยาวประมาณ 4 กิโลเมตร และมีความกว้างประมาณ 4–7 เมตร คลองบางบำหรุเป็นเส้นทางน้ำเก่าแก่ ปรากฏอยู่ในโครงนิราศหลายเรื่อง เช่น กำสรวลสมุทร วรรณกรรมสมัยอยุธยาตอนต้น ยังมีนิราศหลายเรื่องที่กล่าวถึงบางบำหรุระหว่างการเดินทางไปนมัสการพระปฐมเจดีย์ ได้แก่ นิราศพระประธม ของกรมหลวงวงษาธิราชสนิท, นิราศพระประธม ของสุนทรภู่ และ นิราศพระปฐม ของหลวงจักรปาณี (ฤกษ์) ย่านบางบำหรุเป็นแหล่งสวนมาแต่ครั้งกรุงศรีอยุธยา มีผลไม้ขึ้นชื่อคือสับปะรดบางบำหรุ ในช่วงก่อน พ.ศ. 2500 บริเวณปากคลองบางบำหรุมีตลาดน้ำ เชิงอรรถ อ้างอิง บางบำหรุ บางบำหรุ บางบำหรุ
สมเด็จพระนางเจ้าสุนันทากุมารีรัตน์ พระบรมราชเทวี สมเด็จพระนางเจ้าสุนันทากุมารีรัตน์ พระบรมราชเทวี เป็นพระราชธิดาในพระบาทสมเด็จพระจอมเกล้าเจ้าอยู่หัว และ สมเด็จพระปิยมาวดี ศรีพัชรินทรมาตา ทรงพระราชสมภพเมื่อวันที่ 10 พฤศจิกายน พ.ศ. 2403 เป็นพระเจ้าลูกเธอรุ่นเล็ก ลำดับที่ 50 ในจำนวนทั้งหมด 82 พระองค์ โดยรับราชการฝ่ายในเป็นพระภรรยาเจ้าในพระบาทสมเด็จพระจุลจอมเกล้าเจ้าอยู่หัวพร้อมด้วยพระขนิษฐาร่วมพระโสทรทั้ง 2 พระองค์ ได้แก่ พระองค์เจ้าสว่างวัฒนา (สมเด็จพระศรีสวรินทิราบรมราชเทวี พระพันวัสสาอัยยิกาเจ้า) และ พระองค์เจ้าเสาวภาผ่องศรี (สมเด็จพระศรีพัชรินทราบรมราชินีนาถ พระบรมราชชนนีพันปีหลวง) พระนางเธอ พระองค์เจ้าสุนันทากุมารีรัตน์สิ้นพระชนม์ด้วยอุบัติเหตุเรือพระประเทียบล่ม ณ ตำบลบางพูด อำเภอปากเกร็ด จังหวัดนนทบุรี (ปัจจุบันนี้คือ วัดกู้) พร้อมด้วยสมเด็จพระเจ้าลูกเธอ เจ้าฟ้าหญิงกรรณาภรณ์เพชรรัตน์ โสภางคทัศนิยลักษณ์ อัครวรราชกุมารี พระราชธิดา และพระราชบุตรในพระครรภ์ซึ่งยังไม่ทราบว่าเป็นพระราชโอรสหรือพระราชธิดาอีกด้วย ระหว่างการตามเสด็จฯพระบรมราชสวามีแปรพระราชฐานไปประทับยังพระราชวังบางปะอิน ภายหลังการสิ้นพระชนม์ ทรงได้รับพระมหากรุณาโปรดเกล้าฯสถาปนาขึ้นเป็น สมเด็จพระนางเจ้าสุนันทากุมารีรัตน์ พระบรมราชเทวี ดำรงพระฐานันดรศักดิ์พระอัครมเหสีพระองค์แรกในพระบาทสมเด็จพระจุลจอมเกล้าเจ้าอยู่หัว (อ่านต่อ...) บทความคัดสรรก่อนหน้านี้: ไดโอรามา – จักรพรรดิเปดรูที่ 1 แห่งบราซิล – ตีแยรี อ็องรี ที่เก็บถาวร – บทความคัดสรรอื่น ๆ
คลองบางตลาด เป็นคลองในกรุงเทพมหานครและจังหวัดนนทบุรี แยกจากคลองเปรมประชากร ในแขวงทุ่งสองห้อง เขตหลักสี่ กรุงเทพมหานคร ไหลผ่านคลองประปา เข้าจังหวัดนนทบุรี เป็นเส้นแบ่งเขตอำเภอเมืองนนทบุรีกับอำเภอปากเกร็ด ไปลงแม่น้ำเจ้าพระยา คลองมีความยาว 10 กิโลเมตร บริเวณปากคลองเป็นที่ตั้งของวัดเชิงท่าและวัดหน้าโบสถ์ซึ่งเป็นวัดโบราณสมัยกรุงศรีอยุธยาตอนกลาง ประวัติและการตั้งถิ่นฐาน ในอดีตบริเวณปากคลองบางตลาดมีตลาดน้ำขนาดใหญ่ มีเรือนแพมากมายจอดเรียงรายตามริมแม่น้ำ เป็นชุมชนใหญ่ตั้งแต่เสียกรุงศรีอยุธยาครั้งที่ 2 เคยเป็นชุมชนที่มีชาวมอญอาศัยอยู่หนาแน่นบริเวณปากคลอง แต่ปัจจุบันไม่มีชุมชนชาวมอญ จน พ.ศ. 2489 รัฐบาลได้เวนคืนที่ดินบริเวณชุมชนท่าทราย ชุมชนบางตลาด เพื่อสร้างหน่วยงานของกรมชลประทาน ทำให้วัดเชิงท่าและวัดหน้าโบสถ์ซึ่งแต่เดิมมีพระสงฆ์จำพรรษาถูกเวนคืนไปด้วย จน พ.ศ. 2502 กรมชลประทานได้เข้ามาใช้ประโยชน์จากที่ดินที่ถูกเวนคืนนี้ ภายหลังพระพรหมวชิรญาณ เจ้าอาวาสวัดยานนาวา ได้ตั้งชื่อใหม่ว่า พุทธสถานเชิงท่า–หน้าโบสถ์ คลองบางตลาดแต่เดิมมีสภาพคดเคี้ยวมาก ต่อมากรมชลประทานได้ขุดขยายคลองให้กว้างและลึก มีการขุดแนวคลองใหม่ให้เป็นคลองแนวตรงจากปากคลองไปจนถึงคลองเกลือและคลองประปา เข้าไปในคลองยังมีชุมชนมุสลิมมีมัสยิดประเสริฐอิสลามในท้องที่อำเภอปากเกร็ด ในอดีตสองฝั่งคลองบางตลาดต่อเนื่องไปถึงบางพูด ทุ่งสีกัน บางเขน เป็นนาข้าวและเป็นดงตาลขึ้นอยู่ทั่วไป อ้างอิง บางตลาด บางตลาด บางตลาด
วัดเขาโบสถ์ พระอารามหลวง ตั้งอยู่เลขที่ 274 หมู่ที่ 1 ตำบลกำเนิดนพคุณ อำเภอบางสะพาน จังหวัดประจวบคีรีขันธ์ เป็นวัดพระอารามหลวงชั้นตรี ชนิดสามัญ สังกัดคณะสงฆ์มหานิกาย ที่ดินตั้งวัดทั้งหมดมีเนื้อที่ 28 ไร่ สค.1เลขที่ 131 มีที่ธรณีสงฆ์ จำนวน 2แห่ง เนื้อที่ 27 ไร่ โฉนดที่ดินเลขที่ 305 และ 154019 อาณาเขต ทิศเหนือ ติดกับที่ว่าการอำเภอบางสะพาน ทิศใต้ ติดกับธนาคารไทยพาณิชย์และที่ดินเอกชน ทิศตะวันออก ติดกับคลองบางกระจอง ทิศตะวันตก ติดกับตลาดบางสะพาน ประวัติ วัดเขาโบสถ์ พระอารามหลวง ตั้งเมื่อ พ.ศ. 2440 เป็นวัดเก่าแก่ตั้งอยู่ในเมืองไม่ปรากฏหลักฐานผู้สร้าง มีพระครูอินทร์หรือหลวงปู่อินทร์เป็นเจ้าอาวาสรูปแรก และมรณภาพเมื่อ พ.ศ. 2450 ต่อมาปี พ.ศ. 2455 ชาวบ้านบางสะพานได้นิมนต์พระท้วม ธมฺมสโร จากวัดทุ่งมะพร้าว อำเภอบางสะพานมาเป็นเจ้าอาวาส ท่านได้ก่อสร้างอุโบสถและศาสการเปรียญ ตลอดจนเสนาสนะต่าง ๆ มากมาย จนเป็นหลักฐานมั่นคง ต่อมาได้รับสมณศักดิ์เป็นพระครูสัญญาบัตรชั้นเอกที่ พระครูศิลวิมลและดำรงตำแหน่งเจ้าคณะอำเภอบางสะพาน ได้มรณภาพลงเมื่อ พ.ศ. 2527 ต่อมาราษฎรบ้านบางสะพานได้นิมนต์พระมหาบุญเตือน สิริฌธมฺโม วัดคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ มาปกครองวัดสืบต่อมา เมื่อปี พ.ศ. 2527ท่านได้รับพระราชทานสมณศักดิ์เป็น พระครูสัญญาบัตรชั้นเอกที่พระครูศรีวรคุณารักษ์ และดำรงตำแหน่งเจ้าคณะอำเภอบางสะพาน ท่านได้ก่อสร้างเสนาสนะถาวรวัตถุเพิ่มเติมสร้างวิหารประดิษฐานรอยพระพุทธบาทจำลอง อาคารเรียนพระปริบยัติธรรมแผนกบาลี วิหารศีลวิมลอนุสรณ์ หอระหัง และได้พัฒนาวัดให้เป็นระเบียบเรียบร้อย สร้างอาคารปฏิบัติธรรมสำหรับนักเรียน ข้าราชการและประชาชน ได้มาปฏิบัติธรรมในวัดธรรมสวนะ และวันสำคัญทางพระพุทธศาสนา จนได้รับคัดลือกเป็นวัดพัฒนาตัวอย่างในปี พ.ศ. 2530 ได้สร้างถนนภายในวันเพื่อความสะดวกแก่พุทธศาสนิกชน ได้จัดสร้างศาลาอเนกประสงบค์จนได้รับัดเลือกจากรมการศาสนาให้เป็นวัดพัฒนาตัวอย่างดีเด่น ในปี พ.ศ. 2533 และได้รับพระราชทานโปรดเกล้าฯให้เป็นวัดพระอารามหลวงในปี พ.ศ. 2537 ได้จัดให้มีการศึกษาพระพุทธศาสนในวันอาทิตย์ ทางด้านสาธารณูปการ ได้สมทบทุนร่วมสร้างศาลา สาาธรณประโยชน์ของบ้าน หมู่ 6 ตำบลแม่รำพึง ให้ทุนจัดตั้งห้องสมุดโรงเรียนท่าข้าม จัดหาโต๊ะหมู่บูชาให้กับสำนักงานศึกษาธิการอำเภอบางสะพาน จัดซื้อเครื่องฉายสไลด์ให้โรงเรียนวัดเขาโบสถ์ จัดหาเครื่องดนตรีและเครื่องกีฬาให้กับโรงเรียนบางสะพานวิทยา จัดหาทุนการศึกษาให้นักเรียนระดับประถมและมัธยมศึกษา ปีละ 10 ทุน ช่วยเหลือสาธารณสงเคราะห์ที่ประสบภัยธรรมชาติ พระสิทธิญาณมุนี เป็นพระนักพัฒนาตัวอย่างทั้งทางโลกและทางธรรม จนได้รับความยกย่องจากพุทธศาสนิกชนโดยทั่วไป วัดเขาโบสถ์ ได้รับพระราชทานวิสุงคามสีมาเมื่อวันที่ 12 มกราคม พ.ศ. 2521 เขตวิสุงคามสีมา กว้าง 40 เมตร ยาว 80 เมตร ลำดับเจ้าอาวาส ลำดับเจ้าอาวาส ลำดับที่ รายนาม/สมณศักดิ์ เริ่มวาระ สิ้นสุดวาระ หมายเหตุ 1 พระครูอินทร์ พ.ศ. 2440 พ.ศ. 2451 2 พระครูศีลวิมล พ.ศ. 2455 พ.ศ. 2527 3 พระราชสิทธิญาณ พ.ศ. 2527 - ปัจจุบัน อ้างอิง เขาโบสถ์ เขาโบสถ์
ภาพร่างสตรีและเด็ก ซึ่งบรรยายความยากเข็ญของบริจิต โอดอนเนล จากลอนดอนนิวส์ 22 ธันวาคม ค.ศ. 1849 ทุพภิกขภัยครั้งใหญ่ในไอร์แลนด์ เป็นสมัยที่เกิดทุพภิกขภัย โรคระบาด และการย้ายถิ่นฐานครั้งใหญ่ในไอร์แลนด์ระหว่างปี ค.ศ. 1845 จนถึงปี ค.ศ. 1852 ที่ทำให้จำนวนประชากรลดลงไปถึงราวระหว่าง 20 ถึง 25 เปอร์เซ็นต์ ชาวไอร์แลนด์ในช่วงระยะเวลาดังกล่าวเสียชีวิตไปราวหนึ่งล้านคน และอีกกว่าล้านคนอพยพหนีความยากเข็ญออกนอกประเทศ สาเหตุของวิกฤติการณ์ทุพภิกขภัยมาจากภาวะการขาดแคลนอาหารที่เกิดขึ้นเมื่อเชื้อโรคมันฝรั่งที่รู้จักกันว่ารามันฝรั่ง (Potato blight หรือ Phytophthora infestans) ทำลายผลผลิตมันฝรั่งส่วนใหญ่ของไอร์แลนด์ แม้ว่าเชื้อราเดียวกันนี้จะทำลายผลผลิตของมันฝรั่งไปทั่วยุโรปในระหว่างคริสต์ทศวรรษ 1840 แต่ผลกระทบกระเทือนที่มีต่อชีวิตของประชากรในไอร์แลนด์—ซึ่งเป็นประเทศที่หนึ่งในสามของประชากรบริโภคมันฝรั่งเป็นอาหารหลัก—รุนแรงมากกว่าที่เกิดขึ้นในภูมิภาคอื่นๆ ในยุโรป แต่สาเหตุที่มาจากปัจจัยหลายอย่าง ที่รวมทั้งสภาวะทางการเมือง สังคม และเศรษฐกิจ ก็ยังคงเป็นหัวข้อทางประวัติศาสตร์ที่แม้ในปัจจุบันยังคงเป็นเรื่องที่โต้แย้งกันอยู่ (อ่านต่อ...) บทความคัดสรรก่อนหน้านี้: สมเด็จพระนางเจ้าสุนันทากุมารีรัตน์ พระบรมราชเทวี – ไดโอรามา – จักรพรรดิเปดรูที่ 1 แห่งบราซิล ที่เก็บถาวร – บทความคัดสรรอื่น ๆ
สถานีย่อย:วอลเลย์บอล วอลเลย์บอล เป็นกีฬาที่แข่งขันกันระหว่าง 2 ทีม ทีมละ 6 คน รวมตัวสำรอง 1 คน โดยแบ่งเขตจากกันด้วยเน็ตสูง การทำคะแนนจากลูกบอลที่ตกในเขตแดนของฝ่ายตรงกันข้าม กีฬาวอลเลย์บอลเกิดขึ้นเมื่อปี ค.ศ. 1895 โดยนายวิลเลียม จี. มอร์แกน ผู้อำนวยการฝ่ายพลศึกษาของสมาคม Y.M.C.A. เมืองฮอลโยค รัฐแมสซาชูเซตส์ ประเทศอเมริกา เป็นผู้คิดเกมการเล่นขึ้น เพื่อตอบสนอง ประยุกต์กีฬาให้สามารถเล่นในฤดูหนาวได้ และก็สามารถได้ได้ทุกเพศทุกวัย เขาได้เกิดแนวความคิดที่จะนำลักษณะและวิธีการ เล่นของกีฬาเทนนิสมาดัดแปลงใช้เล่น จึงใช้ตาข่ายเทนนิสซึ่งระหว่างเสาโรงยิมเนเซียม สูงจากพื้นประมาณ 6 ฟุต 6 นิ้ว และใช้ยางในของลูกบาสเกตบอลสูบลมให้แน่น แล้วใช้มือและแขนตีโต้ข้ามตาข่ายกันไปมา แต่เนื่องจากยางในของลูกบาสเกตบอลเบาเกินไป ทำให้ลูกบอลเคลื่อนที่ช้าและทิศทางที่เคลื่อนไปไม่แน่นอน จึงเปลี่ยนมาใช้ลูกบาสเกตบอล แต่ลูกบาสเกตบอลก็ใหญ่ หนักและแข็งเกินไป ทำให้มือของผู้เล่นได้รับบาดเจ็บ จนในที่สุดเขาจึงให้บริษัท Ant G. Spalding and Brother Company ผลิตลูกบอลที่หุ้มด้วยหนังและบุด้วยยาง มีเส้นรอบวง 25-27 นิ้ว มีน้ำหนัก 8-12 ออนซ์ หลังจากทดลองเล่นแล้ว เขาจึงชื่อเกมการเล่นนี้ว่า 'มินโทเนตต์' (Mintonette) ค.ศ. 1896 ได้มีการประชุมสัมมนาผู้นำทางพลศึกษาที่วิทยาลัยสปริงฟิลด์ (Spring-field College) นายวิลเลียม จี มอร์แกน ได้สาธิตวิธีการเล่นต่อหน้าที่ประชุมหลังจากที่ประชุมได้ชมการสาธิต ศาสตราจารย์ อัลเฟรด ที เฮลสเตด (Alfred T. Helstead) ได้เสนอแนะให้มอร์แกนเปลี่ยนจากมินโทเนตต์ (Mintonette) เป็น 'วอลเลย์บอล' (Volleyball) โดยให้ความเห็นว่าเป็นวิธีการเล่นโต้ลูกบอลให้ลอยข้ามตาข่ายไปมาในอากาศ โดยผู้เล่นพยายามไม่ให้ลูกบอลตกพื้น ค.ศ. 1928 ดอกเตอร์ จอร์จ เจ ฟิเชอร์ (Dr. George J. Fisher) ได้ปรับปรุงและเปลี่ยนแปลงกติกาการเล่นวอลเลย์บอล เพื่อใช้ในการแข่งขันกีฬาวอลเลย์บอลในระดับชาติ และได้เผยแพร่กีฬาวอลเลย์บอลจนได้รับสมญานามว่า บิดาแห่งกีฬาวอลเลย์บอล
วัฏจักรเมตอน หมายถึง ช่วงระยะเวลาซึ่งใกล้เคียงกับตัวคูณร่วมน้อยที่สุดของปีสุริยคติ และปีจันทรคติ ซึ่งใกล้เคียงกับระยะเวลา 19 ปี วัฏจักรเมตอนค้นพบโดยชาวบาบิโลน ซึ่งต่อมาได้ค้นพบซ้ำโดยเมตอนแห่งเอเทนส์ (Meton of Athens) ช่วงปลายพุทธกาล โดยเขาได้ระบุว่า วัฏจักรเมตอนกินระยะเวลา 235 เดือนจันทรคติ หรือประมาณ 6,940 วัน ช่วงเวลา 19 ปีข้างต้น ใกล้เคียงกับเดือนราหูคติ (draconic month) หรือรอบคราส 255 เดือน นอกจากนี้ยังใกล้เคียงกับเดือนดาราคติ 254 เดือน อีกด้วย วัฎจักรเมตอนมีที่มาจากการคำนวณปฏิทินจันทรคติโดยสอบทานกับปฏิทินสุริยคติ สมมติให้ปีหนึ่งเป็น ของระยะเวลาตามวัฏจักรเมตอน จะได้ว่าแต่ละปีมีจำนวนวันทั้งสิ้น 365 + + วัน ซึ่งยาวกว่าปีจันทรคติ เมื่อเดินปีในลักษณะเช่นนี้โดยไม่ได้แก้ไขดัดแปลงเลย จะทำให้เดือนจันทรคติค่อย ๆ เลื่อนไปจากตำแหน่งของเดือนสุริยคติที่ควรจะเป็น ยกตัวอย่างเช่น เดือน 12 ไทย แทนที่จะอยู่เดือนพฤศจิกายน ก็จะเลื่อนไปเดือนตุลาคม กันยายน ตามลำดับ เพื่อแก้ไขปัญหาดังกล่าว จะต้องเพิ่มเดือนอีกหนึ่งเดือน เรียกว่า อธิกมาส (intercalary month) บางครั้งหากปฏิทินผิดจากจังหวะของดวงจันทร์มาก ก็จะต้องเพิ่มวันอีกหนึ่งวันด้วยเช่นกัน เรียกว่า อธิกวาร (intercalary day) โดยทั่วไปในระยะเวลา 19 ปี จะมีปีอธิกมาส 7 ปี (อาจเปลี่ยนแปลงได้) อ้างอิง Mathematical Astronomy Morsels, Jean Meeus, Willmann-Bell, Inc., 1997 (Chapter 9, p. 51, Table 9.A Some eclipse Periodicities) ม ม ม